Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2004/C 88/04)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: 112/02

1. Medlemsstatens ansvarlige myndighed Navn: Instituto de Desenvolvimento Rural e Hidráulica

Adresse: Av. Afonso Costa, n.o 3, P-1949-002 Lisboa

Tlf. (351) 218 44 22 00

Fax (351) 218 44 23 16

2. Ansøgende sammenslutning 2.1. Navn: ESTRELACOOP - Cooperativa de Produtores de Queijo Serra da Estrela, CRL

2.2. Adresse: Rua Miguel Bombarda, n.o 20, P-6360 Celorico da Beira

Tlf. (351) 271 74 13 21

Fax (351) 271 74 33 21

2.3. Sammensætning: Producent/forarbejdningsvirksomhed (x) andet ( )

3. Produktets art: Klasse 1.4 - Andre produkter af animalsk oprindelse (mælkeprodukter)

4. Varespecifikation (Sammenfatning af betingelserne i artikel 4, stk. 2)

4.1. Navn: "Requeijão Serra da Estrela".

4.2. Beskrivelse: Serra da Estrela-skørost er et produkt, der fremstilles ved at få proteinerne i vallen fra fremstilling af Serra da Estrela-ost - BOB til at bundfælde sig eller koagulere ved hjælp af varmebehandling. Råmælk fra får af racerne Bordaleira Serra da Estrela og Churra Mondegueira, drikkevand og eventuelt, i ganske særlige godkendte tilfælde, mælk fra geder af Serrana-racens Serrana- eller Jarmelista-varieteter, kan tilsættes til vallen. Serra da Estrela-skørost har form som en cremet, svagt klumpet, blød, ensartet hvid masse. Den formgives af sin beholder (som stort set er en cylinder med uregelmæssig bundflade) og vejer mellem 150 og 400 g. Den er sammenhængende, ensartet cremet og let at skære, og farven er hvid. Dens smag og duft er behagelig, og den smelter på tungen. Den blev traditionelt svøbt i et kålblad og skulle spises, inden kålbladet visnede. I vore dage er der sundhedsregler, som skal overholdes, og da der er tale om et let fordærveligt produkt, som er sårbart overfor mikrobiologisk forurening, pakkes det i oprindelsesregionen og udbydes til salg i en hensigtsmæssig emballage (pergamentpapir), som er uskadelig og uvirksom.

4.3. Geografisk område: Da den jordbund, de vejrforhold og den fagkundskab, som er nødvendig for at fremstille råmaterialerne og forarbejde dem til produktet ved hjælp af de korrekte lokale metoder, og da produktet fremstilles sammen med Serra da Estrela-ost - BOB, er det geografiske område, hvori der produceres mælk og valle, det samme som det, hvori Serra da Estrela-osten fremstilles og omfatter derfor de samme kommuner: Carregal do Sal, Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo e Seia; às freguesias de Carapito, Cortiçada, Dornelas, Eirado, Forninhos, Pena Verde e Valverde, do concelho de Aguiar da Beira; às freguesias de Anceriz, Barril do Alva, Cerdeira, Coja, Pomares e Vila Cova do Alva, do concelho de Arganil; às freguesias de Aldeia de Carvalho, Cortes do Meio, Erada, Paul, Sarzedo, Unhais da Serra e Verdelhos, do concelho da Covilhã; às freguesias de Aldeia Viçosa, Corujeira, Cavadoude, Faia, Famalicão, Fernão Joanes, Maçainhas de Baixo, Meios, Mizarela, Pêro Soares, Porto da Carne, São Vicente, Sé, Seixo Amarelo, Vale Amoreira, Trinta, Vale de Estrelas, Valhelhas, Videmonte, Vila Cortez do Mondego e Vila Soeiro, do concelho da Guarda; às freguesias de Midões, Póvoa de Midões e Vila Nova de Oliveirinha, do concelho de Tábua; às freguesias de Canas de Santa Maria, Ferreirós do Dão, Lageosa Tonda, Lobão da Beira, Molelos, Mosteiro de Fráguas, Nadufe, Parada de Gonta, Sabugosa, São Miguel de Outeiro e Tondela, do concelho de Tondela; às freguesias de Aldeia Nova, Carnicães, Feital, Fiães, Freches, Santa Maria, São Pedro, Tamanhos, Torres, Vila Franca das Naves e Vilares, do concelho de Trancoso e às freguesias de Fragosela, Povolide, São João de Lourosa e Loureiro de Silgueiros, do concelho de Viseu.

4.4. Bevis for oprindelse: Fåre- og gedemælken må kun komme fra bedrifter i et geografisk område, som er underkastet kontrol. Også fåre- og gedeflokkene af de lokale racer kontrolleres med hensyn til race, fodring, behandling, sundhed og malkning. Produktionsstedet skal desuden ligge i det geografiske område, hvor Serra da Estrela-osten fremstilles og pakkes. Hele produktionsprocessen fra fåreracerne og fåreholdet til transport af mælken og fremstilling af Serra da Estrela-ost, indsamling af vallen, tilsætning af de øvrige råmaterialer og fremstillingen af skørost og emballering og mærkning af den registreres og kontrolleres af det private kontrol- og attesteringsorgan. Enhver Serra da Estrela-skørost, som markedsføres, kan således spores tilbage til den bedrift, hvor mælken kommer fra.

4.5. Fremstillingsmetode: Serra da Estrela-skørost fremstilles af valle fra Serra da Estrela-ost - BOB, og denne valle er det vigtigste råmateriale. Hvis der ved ostefremstillingen kommes salt i mælken, tilsættes der mellem 10 og 20 % vand til surmælken for at gøre smagen mildere. Surmælken anbringes derefter ved en varmekilde, og vandes drives langsomt ud under stadig omrøring i samme retning indtil temperaturen når 82 °C. Nogle steder tilsættes på dette tidspunkt fåremælk i et forhold på indtil 18 % af skørostens egen mængde. Nogle få producenter tilsætter også en smule mælk fra geder af Serrana-racens Serrana- og Jarmelista-varieteter. Dette skal udtrykkeligt godkendes af producentsammenslutningen og nævnes på etiketten. Efter røringen stiger temperaturen hurtigt til 96 °C, hvor proteinerne (lacto-albumin og lacto-globulin) bundfældes ved koagulering og danner "flager". De fjernes ved afskumning eller sigtning. Traditionelt blev disse flager opsamlet i små kurve af tynde kastanjekviste, også kendt som "açafates", for at adskille dem fra "sorelho'en". Skørosten er derpå klar til at spises. Nu om dage opsamles flagerne i en beholder, der ganske vist har samme form, men er lavet af et uskadeligt, uvirksomt materiale. Når "sorelho'en" er blevet udskilt, pakkes skørosten straks ind i pergamentpapir, således som beskrevet i 4.2.

Serra da Estrela-skørost skal præemballeres på sit oprindelsessted (det osteri, hvor den fremstilles) for at:

- bevare produktets karakteristiske træk og sikre dets ægthed og høje kvalitet - Serra da Estrela-skørost er et sart produkt, som af mikrobiologiske grunde let fordærves. Enhver behandling medfører forringelse af dets mikrobiologiske karakter og dets smag. Uden emballering udtørrer det let og bliver til en tør, let smuldrende gullig klump. I den oprindelige indpakning undgår Serra da Estrela-skørosten at blive blandet eller forvekslet med andre mælke-koagulater af ringere kvalitet

- sikre, at produktet er sporbart og underkastet kontrol - den oprindelige emballage betyder normalt, at Serra da Estrela-skørosten forsegles i begge ender med sin egen attesteringsetiket, så den ikke kan åbnes, og indholdet udskiftes med et andet, uden at forbrugeren kan se det. Den nummererede etiket er også vigtig, da den gør produktet fuldstændig sporbart.

4.6. Tilknytning: Agerbrug og husdyrbrug har fra tidernes morgen bidraget til velstanden i de kommuner, som udgør Serra da Estrela-regionen. Opdræt af får, som kan give både kød og mælk, er særlig vigtigt og udgør et ikke ubetydeligt tilskud til landbrugsbedrifterne og den lokale økonomi. Denne aktivitet giver produkter, der ganske vist kommer fra samme kilde, men adskiller sig fra hinanden og supplerer Serranas økonomi: Borrego Serra da Estrela - BOB, Serra da Estrela-ost - BOB og Serra da Estrela-skørost - OB. Portugal har bevis på, at der er blevet fremstillet og spist ost og skørost i regionen Montes Hermínios (det nuværende Serra da Estrela) helt fra Den Iberiske Halvøs romerske tid. I en bjergegn med få naturressourcer har det altid været nødvendigt for producenterne at udnytte mælken fuldt ud, så det er ikke overraskende, at den ansøgende producentsammenslutning er den samme som producentsammenslutningen for Serra da Estrela-ost. Serra da Estrela-skørostens historie er fuldt dokumenteret, og dens traditionelle fremtræden i en lille stråkurv indsvøbt i kål- eller morbærblade er velkendt. Det at kunne fremstille Serra da Estrela-skørost betragtes som en kulturværdi i det geografiske produktionsområde, da dens særpræg er indlysende for beboerne og de traditionelle brugere og anerkendes af dem.

Da regionen er en af dem, der har de største flokke af får og geder af de racer, som er typiske for dette skov- og overdrevsområde med dets særlige klima, er det let at se tilknytningen mellem denne egn og dens skørost. Produktets særpræg skyldes naturforholdene - dyreracerne (Bordaleira Serra da Estrela- og Churra Mondegueira-får og eventuelt Serrana-geder), særlige græsgange og vejrforhold, som ikke forekommer andre steder i Portugal - giver fåremælk af en ganske særlig karakter. Udviklingen af den kunst at fremstille fåreost ved at benytte tidsler (Cynara cardunculus), der også findes i området, som koaguleringsmiddel, giver valle af en enestående karakter, som har stor betydning for Serra da Estrela-skørostens kvalitet.

Fremstilling af ost, smør og skørost har givet regionen en stor del af dens næringsmidler, og på grund af samspillet mellem miljøforholdene og råmaterialernes fremragende kvalitet har osten vundet internationalt ry for sine fortræffelige nærende egenskaber og sin almindeligt værdsatte smag. For Serra da Estrela-skørostens vedkommende drejer det sig ikke blot om den økonomiske værdi ved at udnytte vallen fra ostefremstillingen, men også om anerkendelse af dens betydelige næringsværdi. Traditionelt er vallen blevet benyttet til en lang række forskellige formål: som levnedsmiddel i oprindelig tilstand eller forarbejdet til skørost og smør, som medicin i bestemte diæter til bestemte sygdomme og som dyrefoder. (Hippocrates tilrådede 460 år før Kristus, at man indtog større mængder i længere perioder). Motta Prego bemærkede i sit værk om smør og ost fra 1906, at Beira fortrinsvis udførte ost og uld og havde olie og vin til eget forbrug. De fattige levede af deres får, og majs opblødt i valle var det vigtigste næringsmiddel, især til børn. Tidligere blev vallen fra fremstilling af Serra da Estrela-ost benyttet enten alene eller i suppe med hvede, rug eller blandet korn, som børnene fra områdets fattigste familier fik for at holde den værste sult fra døren, men da den er et produkt med et stort protein- og lavt fedtindhold, værdsættes den i dag som efterret eller som et lille hyggeligt eftermiddagstraktement. Den kan indtages alene, i mælk eller kaffe eller blandet med honning eller græskargelé med ellen uden valnødder, hasselnødder eller mandler. Serra da Estrela-skørost er velkendt blandt forbrugerne, som, uanset den form, de indtager den i, uden tøven forbinder den med sin oprindelsesegn. Det er kort sagt ikke svært af fastslå den afgørende forbindelse mellem regionens lokale fåreracer, dens græsgange, som jordbund og vejrforhold gør karakteristiske, den type mælk, som fremkommer, hyrdernes og osteproducenternes viden og kunnen og det endelige produkts, Serra da Estrela-skørostens, særlige kvalitetstræk.

4.7. Kontrolinstans Navn: Beira Tradição - Certificação de Produtos da Beira, LDA

Adresse: Urbanização Auto Mecânica, n.o 8, r/c, P-6000 Castelo Branco

Tlf. (351) 272 32 98 43

Fax (351) 272 32 98 43

4.8. Mærkning: Obligatorisk: Requeijão Serra da Estrela - Denominação de Origem, ingredienser, holdbarhedsdato, væskeindhold, producentens navn og adresse, parti, opbevaringstemperatur, serienummereret kvalitetsmærke og attesteringsmærke med produktets og attesteringsorganets navn.

4.9. Krav i nationale bestemmelser: -

EF-nr.: PO/00235/16.5.2002.

Dato for modtagelsen af den fuldstændige ansøgnings: 22. januar 2004.